ཟབ་གསང་མཁའ་འགྲོའི་སྙིང་ཐིག་ལས༔ གནོད་སྦྱིན་ཤན་པ་དམར་ནག་གི་བསྐང་བ་འདོད་རྒུའི་དཔལ་སྟེར་བཞུགས་སོ༔ ན་མོ་གུ་རུ་པདྨ་ཀ་ར་ཡེ༔ མཆོད་རྫས་འབྱོར་ཚོགས་གང་འོས་བཤམས༔
ཤ་ཆེན་གསུར་བཏང་བསང་སྦྱངས་བྱས༔ སྔགས་དང་ཏིང་འཛིན་སྟོབས་ཀྱིས་སྤེལ༔ ཀྵ༔ གསང་ཆེན་བསྟན་པའི་བྱ་ར་བ༔ གནོད་སྦྱིན་ཤན་པ་འཁོར་དང་བཅས༔ དད་དང་དམ་ཚིག་གཉན་གྱིས་འབོད༔
འདིར་གཤེགས་བདག་གི་སྲུང་མར་བཞུགས༔ དངོས་འབྱོར་ཡིད་ཀྱིས་རྣམ་འཕྲུལ་པའི༔ ཕྱི་ནང་གསང་མཆོད་སྣ་ཚོགས་ཀྱིས༔ གནོད་སྦྱིན་ཆེན་པོའི་ཐུགས་དམ་བསྐང་༔ ཡུམ་དང་སྤྲུལ་
འཁོར་ཐུགས་དམ་བསྐང་ཿ བཀའ་སྡོད་ཕོ་ཉའི་ཐུགས་དམ་བསྐང་༔ ཐུགས་དང་འགལ་གྱུར་ཉེས་བྱས་བཤགས༔ འདི་ཕྱིའི་དགེ་ལེགས་དངོས་གྲུབ་སྩོལ༔ མི་མཐུན་ཕྱོགས་ཀུན་དགྲ་ལ་
བཟློག༔ གཟུགས་ཅན་གཟུགས་མེད་དགྲ་དང་བགེགས༔ ལོ་ཟླར་མ་འགྱངས་མྱུར་དུ་སོད༔ བཀའ་བསྒོ་དམ་ཚིག་དེ་ཡིན་གྱི༔ མ་འདའ་བསམ་དོན་ཡོངས་འགྲུབ་མཛོད༔ དེ་ལྟར་གྲངས་ཁ་བསྐྱར་བ་
ཤྲྰིནི༔ ལུས་དང་གྲིབ་མ་བཞིན་དུ་འཁོར༔ ཕྱི་ནང་གས་ང་བའི་བར་ཆད་བཟློག༔ ཕྲིན་ལས་རབ་འབྱམས་ཐོགས་མེད་འགྲུབ༔ ས་མ་ཡ༔ རྒྱ་རྒྱ་རྒྱ༔ བརྡ་ཐིམ༔ ཞེས་ཁྲག་འཐུང་བདུད་འཇོམས་རྡོ་རྗེས་གཏེར་ནས་བཏོན་པའོ། །དགེའོ། །དགེའོ། །དགེའོ།།
11
491
18

492

9